En mand blev torsdag morgen kørt ned af en forbipasserende bil på Sdr Omfartsvej 1 i Brønderslev. Den 56-årige kørte på havetraktor og slog græs i vejkanten, da han blev påkørt af en 80-årig bilist. Den tilskadekommende på havetraktoren blev efterfølgende kørt på skadestuen med en punkteret lunge. - Vi ved ikke om det var manden i havetraktoren, der kørte for tæt på vejen eller om det var manden i personbilen, der var skyld i ulykken, oplyser vagchef hos Nordjyllands Politi, Per Jørgensen. Nordjyllands Politi skal nu undersøge ulykkens omstændigheder.

Referat:
En 56-årig mand er blevet kørt på skadestuen med en punkteret lunge, efter han blev påkørt af en bil, da han slog græs i vejkanten.